JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Aafrika Liit asetus Iisraeli vastu
Kas asundused on legaalsed või illegaalsed?
Palesiinlaste kampaania moonutab holokausti
Iisraeli esindus, kes on Aafrika Liidus vaatlejaliige,
sai käsu lahkuda enne istungi algamist.
Neile öeldi, et Lõuna-Aafrika ja Alžeeria esindajad
vastutavad selle märkimisväärse diplomaatilise solvangu eest,
mis toimus nädala eest Etioopia pealinnas Addis Abebas.
Iisraeli välisministri esindaja Lior Hair vastas intsidendile ja ütles,
et Iisrael suhtub ülitõsiselt juhtumisse, kus riigi Aafrika asejuht,
suursaadik Sharon Bar Lee eemaldati Aafrika Liidu saalist
hoolimata tema staatusest akrediteeritud vaatlejana,
kellel olid kõik sissepääsuload.
"On kurb näha, et mõned ääreriigid nagu Alžeeria ja LAV
on võtnud Aafrika Liidu pantvangi juhituna vihast ja Iraani kontrollist.
Õhutame Aafrika riike seisma vastu sellistele tegudele,
mis kahjustavad organisatsiooni, Aafrika Liitu ja kogu mandrit.
Aafrika Liidu komisjoni esimehe pressisekretär Ebba Kalondo ütles,
et diplomaat oli välja saadetud,
kuna ta polnud vastavalt akrediteeritud Iisraeli suursaadik Etioopias,
ehk ametnik, keda oodati.
LAV omakorda eitas väidet nagu nad oleksid olnud eemaldamisotsuse taga.
Alžeeria esindus tippkohtumisel
polnud aga kommentaarideks saadaval.
Iisraelil on ametlikud suhted 46 Aafrika riigiga,
kes kõik on Aafrika Liidu liikmed.
Mullu uuendati suhteid Guinea ja Tšaadiga,
kes katkestasid diplomaatilised sidemed
pärast Iisraeli Kuue Päeva sõda. Tšaad oli neist esimene,
kes avas veebruari alguses Ramat Ganis suursaatkonna.
USA valitsus rääkis nädala eest,
et Araabia Ühendemiraatide koostatud resolutsioonieelnõu
Iisraeli Läänekaldal asuvate asunduste staatuse teemal
polnud kasulik, kuid ei kinnitanud toona,
et kasutab julgeolekunõukogus oma vetoõigust.
Seetõttu nõudsid Kongressi vabariiklastest liikmed,
et president Joe Biden kasutaks USA vetoõigust hääletuse tühistamiseks
ja hoidmaks ära naeruväärset,
poliitiliselt motiveeritud ja erapoolikut meedet,
teatas meediafirma World Israel News.
USA Välisministeeriumi briifingul ütles pressisekretäri asetäitja,
et USA on endiselt pühendunud toetama tingimusi,
mis on vältimatud nägemuste edendamiseks kahe riigi lahenduses
iisraellaste ja palestiinlaste vahel.
"Meie nägemuse järgi ei aidanud selle resolutsiooni esitamine
toetada tingimusi, mis on vältimatud kõneluste edendamiseks,
kuna uudised Iisraelist polnud kasulikud
ja lisasid vaid pingeid juurde," ütles USA Välisministeeriumi esindaja.
Iisraeli otsus seadustada üheksa Juuda ja Samaaria asundust
viis lõpuks selleni, et palestiinlased palusid Julgeolekunõukogul
teema käsitluse tagasi võtta vastutasuks selle eest,
et Iisrael lükkab mainitud otsuse edasi.
Küsimus selle kohta,
kas Iisraeli poolt Läänekaldale, Juudasse ja Samaariasse,
Oslo 2 lepingu järgi C-aladele rajatud asundused
on illegaalsed või seaduslikud, on tekitanud eriarvamusi
nii USA erinevate valitsuste kui maailma riikide seas.
AÜE poolt Julgeolekunõukogule esitatud resolutsioonieelnõu teatas,
et kõik Iisraeli asundused Juudas ja Samaarias,
mida nimetati Palestiina territooriumiks,
on illegaalsed ja rahvusvahelise õiguse jultunud rikkumine.
Mõte sellest, et kõik vaidlusaluste alade asundused
on automaatselt illegaalsed, on olnud palestiinlaste edendatud mantra,
mille enamik maailmast on omaks võtnud.
ÜRO harta artikkel 80
tagab siiski endiselt juutidele võõrandamatu õiguse
elada kus tahes Suurbritannia endise Palestiina mandaadi piirkonnas,
Jordani jõe ja Vahemere vahelisel alal.
See on tekitanud ka USA välispoliitikas erilise töömeetodi,
kus demokraatide presidendid, viimati Barack Obama
ja nüüd Joe Biden leiavad, et ÜRO harta ei seo neid
taotlemast kahe riigi lahendust just selles piirkonnas.
Vabariiklaste presidendid aga, viimati Donald Trump,
toetuvad hartale ja leiavad ametlikult, et Iisraeli asundused
pole ÜRO harta järgi kuidagi rahvusvaheliselt illegaalsed.
Seda kinnitas Trumpi toonane välisminister Mike Pompeo
oma avalduses 2019. a novembris.
Viimatised märkused ja uudised Iisraeli uue valitsuse tegevuse kohta
on viinud juba Iisraeli ministri ja USA Iisraeli saadiku mõõgatärinani,
kuigi üksnes verbaalses vormis.
Iisraeli diasporaaasjade minister Amichai Chikli
soovitas pühapäeval USA Iisraeli suursaadikul Tom Nidesel
oma asjade eest hoolitseda. Seda seejärel,
kui suursaadik Nides oli kritiseerinud peaminister Benjamin Netanyahut
Iisraeli kohtusüsteemi uuendamise eest.
Minister Chikli sõnul ütles ta USA suursaadikule:
"Ajakohasta ennast ja hoolitse oma asjade eest"
ning lisas, et suursaadik Nidese sekkumine Iisraeli siseasjadesse
on äärmiselt problemaatiline. Kõik läks liikvele sellest,
kui Tom Nides oli rääkinud avalikult oma podcastis
ühele valitsusametnikule, et oli öelnud peaminister Netanyahule,
et too vajutaks pidurit ja aeglustaks tempot,
püüaks jõuda teineteisemõistmisele ja pooli lähendada.
"Ütlen sama alati ka oma lastele", olevat suursaadik lisanud.
Ta lisas, et kuigi Bideni valitsus ei kavatse dikteerida Iisraelile,
kuidas oma siseasjadega tegeleda, tõdes Nides,
et valitsus peaks katkestama seadusandlustöö
ja asuma läbirääkimistele opositsiooniga.
"Sina pole siin otsustaja,"
ütles minister Chickli omakorda suursaadikule.
"Vestleme meeleldi teiega rahvus- vahelistel või julgeoleku teemadel,
kuid respekteerige meie demokraatiat," ütles ta.
USA endine välisminister Mike Pompeo ütles mõne päeva eest,
et Palestiina omavalitsuse president Mahmoud Abbas on terrorist
ja muutnud kahe riigi lahenduse keeruliseks.
Eelmine nädal sotsiaalmeedias avaldatud sõnumis
tõrjus Pompeo ka USA muret ja sekkumist
Iisraeli valitsuse kohtusüsteemi uuendamisse
ning väljendas toetust Juuda ja Samaaria uusasunikele.
Ta kritiseeris jõuliselt Obama valitsust läbirääkimiste eest
tuntud terroristi Mahmoud Abbasiga,
viidates palestiinlaste presidendile tolle hüüdnimega Abu Mazen.
Pompeo sõnul on PO seotud Palestiina Vabastusorganisatsiooniga,
mis on USA määratluse järgi terrorirühmitus,
ja maksab preemiaid terroristidele ja nende peredele.
Need maksed on olnud kaua tüliõunaks USA ja palestiinlaste vahel.
Pompeo ei vastanud otse,
kui temalt küsiti toetuse suhtes kahe riigi lahendusele, vaid ütles:
"Palun tulemusi ja tõendeid, mis tagavad seejärel Iisraeli julgeoleku
ja muudavad elu paremaks kõigi jaoks piirkonnas."
"Iisrael pole okupatsiooniriik. See maa on juutide seaduslik kodumaa
ja olnud seda juba 3000 aastat.
Ütlen seda evangeelse kristlasena ja olen veendunud selles, lugedes Piiblit,
ja ka hoolimata sellest, et nii paljud on seda eitanud."
Mike Pompeo, kes on endine CIA juht ja Trumpi valitsuse välisminister,
ütles jaanuari lõpus, et kaalub osalust presidendivalimistel
ja teatab oma otsusest lähikuudel.
Ta kandideeriks Trumpi vastu, kes oli esimene vabariiklane,
kes oma kandidatuurist on teatanud.
Ka Trumpi ajal ÜROs USA suursaadikuks olnud Nikki Haley
teatas nädala eest, et kandideerib USA tulevase presidendi ametisse.
Florida kuberner Ron DeSantis,
keda peeti teiseks võimalikuks vabariiklaste kandidaadiks,
on toonitanud oma vankumatut toetust Iisraelile.
Ta pole oma kandidatuurist seni aga ametlikult teatanud.
BDS-liikumine ehk boikotid, divesteerimine ja sanktsioonid,
mis on mingil määral rahvusvaheline liikumine,
tõrjub holokausti, tõdedes, et see on läänemaailma ja sionismi ühisprojekt,
millega püütakse õigustada Iisraeli riigi loomist
ja maa röövimist palestiinlastelt.
Värskeim BDS-liikumise uudis on siiski see,
et nüüd tegid nad holokausti eitamises sammu
veel karmimas ja grotesksemas suunas.
BDS jagas netis fotot koonduslaagrist ja väidab,
et tegemist on palestiinlaste vastase massimõrvaga,
mille Iisraeli sõdurid sooritasid 1948. a Vabadussõja raames.
Pildil oli kümneid või isegi sadu surnukehi enne massihauda matmist.
Diasporaaasjade ja antisemitsimi tõrjumise minister Amichai Chikli
vastas Twitteris, et rassistlik BDS- liikumine ületab Guinnessi rekordi
ja kasutab pilti Saksa Nordhauseni koonduslaagrist,
valetamaks väljamõeldud veresauna kohta Iisraeli Vabadussõja ajal.
"See on holokausti moonutamine ja puhas kurjus.".
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee